Italiyalik yosh futbolchi, o‘tgan mavsumni Kanadaning "Toronto" jamoasida o‘tkazgan Sebastyan Jovinkoning agenti bo‘lmish Andrea D′Amikoning bildirishicha, uning mijoziga "Barselona" jamoasidan qiziqish mavjud. "Jovinko "Toronto"da qolishga qaror qilgan. U o‘zini bu yerda baxtli his qilayotganiga ishonchim komil. "Toronto" kelajagi yorqin loyiha hisoblanadi. Hozirda Jovinko ta’tilda va keyingi mavsumga tayyorlanmoqda. Jamoadagilar u keyingi mavsumni yanada yorqinroq o‘tkazishini kutishmoqda. "Barselona" unga qiziqish bildirgan, lekin rasmiy taklif bilan chiqmagan. Lekin Jovinko har qanday holatda ham "Toronto"da qolishini bildirgan", deydi agent.